CELEX: 62008TJ0582
Language: el
Date: 2010-09-09 00:00:00
Title: Απόφαση του Γενικού Δικαστηρίου (έβδομο τμήμα) της 9ης Σεπτεμβρίου 2010.#Carpent Languages κατά Ευρωπαϊκή Επιτροπή.#Δημόσιες συμβάσεις υπηρεσιών - Κοινοτική διαδικασία προσκλήσεως προς υποβολή προσφορών - Οργάνωση συναντήσεων και συνεδρίων - Απόρριψη της προσφοράς διαγωνιζομένου - Ανάθεση του αντικειμένου της συμβάσεως σε άλλο διαγωνιζόμενο - Υποχρέωση αιτιολογήσεως - Πρόδηλη πλάνη εκτιμήσεως - Ίση μεταχείριση.#Υπόθεση T-582/08.

Απόφαση του Γενικού Δικαστηρίου (έβδομο τμήμα) της 9ης Σεπτεμβρίου 2010 – Carpent Languages κατά Επιτροπής
      (Υπόθεση T-582/08)
      «Δημόσιες συμβάσεις υπηρεσιών – Κοινοτική διαδικασία προσκλήσεως προς υποβολή προσφορών – Οργάνωση συσκέψεων και συνεδρίων – Απόρριψη της προσφοράς διαγωνιζομένου – Ανάθεση της εκτελέσεως της συμβάσεως σε άλλο διαγωνιζόμενο – Υποχρέωση αιτιολογήσεως – Πρόδηλη πλάνη εκτιμήσεως – Ίση μεταχείριση»
      1.                     Συμβάσεις δημοσίων έργων και προμηθειών των Ευρωπαϊκών Κοινοτήτων – Σύναψη συμβάσεως βάσει προσκλήσεως προς υποβολή προσφορών
            – Εξουσία εκτιμήσεως των θεσμικών οργάνων – Δικαστικός έλεγχος – Όρια (βλ. σκέψη 28)
      2.                     Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Απόφαση, στο πλαίσιο της διαδικασίας συνάψεως δημόσιας
            συμβάσεως υπηρεσιών, περί απορρίψεως προσφοράς – Εκτίμηση με βάση τα πληροφοριακά στοιχεία που είχε στη διάθεσή της η προσφεύγουσα
            κατά την άσκηση της προσφυγής (Άρθρο 253 ΕΚ· κανονισμός 1605/2002 του Συμβουλίου, άρθρο 100 § 2· κανονισμός 2342/2002 της
            Επιτροπής, άρθρο 149) (βλ. σκέψεις 37-39, 43-46)
      3.                     Προσφυγή ακυρώσεως – Λόγοι – Έλλειψη ή ανεπάρκεια αιτιολογίας – Πρόδηλο σφάλμα εκτιμήσεως (Άρθρο 230 ΕΚ) (βλ. σκέψη 51)
      4.                     Αγωγή αποζημιώσεως – Αυτοτέλεια σε σχέση με την προσφυγή ακυρώσεως – Όρια – Προσφυγή και αγωγή στηριζόμενες σε πανομοιότυπους
            ισχυρισμούς (Άρθρο 288 ΕΚ) (βλ. σκέψεις 84-86)
      Αντικείμενο 
      
         
               Προσφυγή, κατά της αποφάσεως της Επιτροπής της 30ής Οκτωβρίου 2008, περί απορρίψεως της προσφοράς που υπέβαλε η προσφεύγουσα-ενάγουσα
                  για το υπ’ αριθ. 4 τμήμα «Διάθεση ομάδων διερμηνείας αναλόγως των γλωσσικών αναγκών κάθε εκδηλώσεως» του διαγωνισμού VT/2008/036
                  (Πολλαπλές συμβάσεις-πλαίσια στον τομέα της παροχής υπηρεσιών οργανώσεως συναντήσεων και συνεδρίων), και της αποφάσεως της
                  Επιτροπής, της 17ης Νοεμβρίου 2008 που ορίζει την ανάδοχο εταιρία για το υπ’ αριθ. 4 τμήμα του διαγωνισμού, καθώς και αγωγή
                  με την οποία ζητείται να υποχρεωθεί η Επιτροπή να καταβάλει αποζημίωση σε περίπτωση που το Γενικό Δικαστήριο δεν δεχθεί την
                  αίτηση ακυρώσεως της αποφάσεως περί απορρίψεως της προσφοράς της προσφεύγουσας-ενάγουσας.
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει την προσφυγή-αγωγή. 
               
            
         
                  2)
               
               
                  
               
               
                  	Καταδικάζει την Carpent Languages SPRL στα δικαστικά έξοδα.